Държавен вестник, бр. 87, 2019 г., стр. 47

БРОЙ  87	
Д Ъ Р Ж А В Е Н  В Е С Т Н И К 	
СТР.  47  
Х. Приложение IX
1. Последното изречение от параграф 6 се 
заличава.
2. Последното изречение от параграф 9 се 
заличава.
3. Забележка 1 се заличава.
Ц. Приложение X
1. Добавя се ново приложение Х, както 
следва:
„Приложение X 
Пределно допустими стойности за емисии 
на прахови частици от стационарни източници 
1. Раздел А се отнася за страни, различни 
от Канада и Съединените американски щати, 
раздел Б се отнася за Канада, а раздел В се 
отнася за Съединените американски щати.
A. Страни, различни от Канада и Съеди­
нените американски щати
2. Само в настоящия раздел понятията 
„прах“ и „общо суспендирани прахови части­
ци“ (TSP) означават масата на частиците – с 
всякаква форма, структура или плътност, 
разпръснати в газовата фаза при условията 
в точката на вземане на проби, които могат 
да бъдат събрани чрез филтриране при опре­
делени условия след вземане на представи­
телни проби от газа, който ще се анализира, 
и които остават нагоре по течението спрямо 
филтъра и върху филтъра след изсушаване 
при определени условия.
3. За целите на настоящия раздел понятието 
„пределно допустима стойност на емисиите“ 
(ПДСЕ) означава количеството прах и/или 
общо суспендирани прахови частици (TSP), 
съдържащо се в отпадъчните газове от една 
инсталация, което не трябва да бъде превиша­
вано. Ако не е посочено друго, тя се изчислява 
като масата на замърсяващото вещество за 
даден обем от отпадъчни газове (изразена в 
mg/m3) при стандартни условия за температу­
ра и налягане за сух газ (обем при 273,15 K, 
101,3 kPa). По отношение на съдържанието на 
кислород в отпадъчните газове следва да се 
прилагат стойностите, посочени в таблиците 
по-долу за всяка категория източници. Не 
се допуска разреждане с цел намаляване на 
концентрацията на замърсяващо вещество в 
отпадъчните газове. Изключват се случаите 
на пускане в действие, закриване и работи по 
поддръжка на оборудването.
4. Във всички случаи се извършва монито­
ринг на емисиите чрез измервания или чрез 
изчисления, постигащи най-малко същата точ­
ност. Съответствието с пределно допустимите 
стойности се проверява чрез непрекъснати 
или периодични измервания, одобрение на 
типа или други технически издържани методи, 
включително признати методи за изчисление. 
В случай на непрекъснати измервания се при­
ема, че е постигнато съответствие с пределно 
допустимите стойности, ако проверените 
средномесечни стойности на емисиите не 
надвишават пределно допустимите стойности. 
В случаите на периодични измервания или 
други съответни процедури за определяне 
или изчисляване се счита, че е постигнато 
съответствие с ПДСЕ, ако средната стойност, 
основаваща се на подходящ брой измервания 
при представителни условия, не надвишава 
стойността на стандарта за емисии. Неточ­
ността на методите за измерване може да се 
вземе под внимание за целите на проверката.
5. Мониторингът на съответните замърся­
ващи вещества и измерванията на експлоата­
ционните показатели, както и осигуряването 
на качеството на автоматичните измервателни 
системи и еталонните методи за измерване за 
калибриране на тези системи, се извършват 
в съответствие със стандартите на CEN. При 
липсата на стандартите на CEN се прилагат 
стандартите на ISO, националните или между­
народните стандарти, гарантиращи получава­
нето на данни с еквивалентно научно качество.
6. Специални разпоредби за горивните 
инсталации, посочени в алинея 7:
a) дадена страна може да дерогира от за­
дължението за спазване на определените в 
алинея 7 ПДСЕ в следните случаи:
i) за горивни инсталации, обикновено 
използващи газообразно гориво, които 
трябва да прибягват при изключителни 
обстоятелства до други горива поради 
внезапно прекъсване на доставката на 
газ и поради тази причина ще трябва 
да бъдат оборудвани със съоръжение 
за пречистване на отпадъчни газове;
ii) за съществуващи горивни инста­
лации, чийто период на експлоатация 
не надвишава 17 500 експлоатационни 
часа за периода от 1 януари 2016 г. до 
31 декември 2023 г.;
б) когато дадена горивна инсталация се 
разширява с най-малко 50 MWth, посочената 
в алинея 7 ПДСЕ за новите инсталации се 
прилага за разширената част, засегната от 
промяната; ПДСЕ се изчислява като средна 
стойност, претеглена според реалната топлин­
на мощност за съществуващата и новата част 
на инсталацията;
в) страните гарантират, че се приемат 
разпоредби за процедурите в случай на неиз­
правност или повреда на крайното оборудване 
за намаляване на емисиите;
г) в случай на горивна инсталация, из­
ползваща няколко вида горива, която работи 
едновременно с две или повече горива, ПДСЕ 
се определя като среднопретеглена стойност 
на ПДСЕ за отделните горива въз основа на 
топлинната мощност, получавана от всяко 
гориво.
7. Горивни инсталации с номинална то­
плинна мощност, надвишаваща 50 MWth6:
6 Номиналната топлинна мощност на горивна ин­
сталация се изчислява като сбора от мощностите 
на всички устройства, свързани към общ комин. 
Отделните устройства с мощност под 15 MWth не 
се вземат под внимание при изчисляване на общата 
номинална топлинна мощност.